El muntatge de Los Miserables, de l’Agrupació Musical Los Silos, rep cinc nominacions en els PREMIOFF
2025-07-24

L’Agrupació Musical Los Silos de Burjassot i el seu muntatge Los Miserables, estrenat en la primavera de 2024, s’han colat de ple en l’actualitat cultural i musical. I és que l’adaptació que l’agrupació va fer del clàssic musical basat en l’obra de Víctor Hugo ha rebut cinc nominacions als PREMIOFF, en la categoria de teatre musical amateur.

Els PREMIOFF són els primers guardons creats per a reconéixer el talent del teatre musical off i amateur a Espanya. Una iniciativa que naix per a fer costat a companyies, productores, intèrprets i tècnics que, cada temporada, enriquixen el circuit alternatiu amb propostes de xicotet o mig format, alienes als grans canals comercials.

En la categoria amateur, Los Miserables AMLS 24 competix en les següents nominacions: Millor Musical, Millor Direcció Escènica, Millor Actor Secundari, Millor Caracterització i Millor Elenc Musical. Les persones que desitgen fer costat a l’Agrupació Musical Los Silos en el seu camí a l’èxit poden votar per la seua candidatura a Millor Musical Amateur a través d’este ENLLAÇ, fins al 31 de maig.

La gala de lliurament dels PREMIOFF se celebrarà el pròxim 30 de juny en els Teatres Luchana de Madrid, on es revelaran els guanyadors d’esta edició corresponent a la temporada 2024-2025. Una nit que promet ser especial per a l’expedició de Burjassot.

Los Miserables es va estrenar a l’abril de 2024, en el Centre Cultural Tívoli, i va suposar tota una fita per a l’Agrupació Musical Los Silos. Amb diverses funcions i el cartell “d’entrades esgotades” penjat, i una reposició al setembre, la producció, fruit de quasi un any de treball, va gaudir d’un èxit rotund. L’ambiciosa aposta per portar a escena un musical de gran format, realitzada des del compromís amateur i amb el suport de l’Ajuntament de Burjassot, va ser un repte col·lectiu assumit per músics, directius, artistes i cos tècnic vinculats a les Sitges. Un èxit que ara pot continuar creixent amb estes nominacions als PREMIOFF.